**Zápisnica z volieb do Správnej rady ÚSlL SAV**

Termín konania:17. 1. 2022

Forma schôdze: videokonferenčná forma

Zoznam prítomných voliteľov podľa prezenčnej listiny:

Doc. Mgr. Vladimír Barborík, CSc., Mgr. Martin Braxatoris, PhD., Doc. PhDr. Erika Brtáňová, CSc., Mgr. Magdalena Bystrzak, Ph.D., Mgr. Karol Csiba, PhD., Mgr. Michal Habaj, PhD., Mgr. Tomáš Horváth, PhD., Mgr. Ivana Hostová, PhD., Mgr. Dana Hučková, CSc., PhDr. Jana Kuzmíková, CSc., Mgr. Viliam Nádaskay, PhD., Mgr. Martin Navrátil, PhD., Mgr. Oľga Olšinová, Mgr. Radoslav Passia, Ph.D., Mgr. Janka Piroščáková, PhD., PhDr. Zora Prušková, CSc., Mgr. Lenka Rišková, PhD., Mgr. Ivana Taranenková, PhD., Mgr. Oľga Vaneková, PhD., Mgr. Timotea Vráblová, PhD., Prof. PhDr. Peter Zajac, DrSc., Mgr. Eva Palkovičová.

Neprítomný: Mgr. Marek Debnár, PhD. (dovolenka)

**Program:**

1. Úvod

2. Prezentácia kandidátov do Správnej rady ÚSlL SAV a následná diskusia

3. Voľba mandátovej a volebnej komisie

4. Voľba kandidátov do Správnej rady ÚSlL SAV, uskutočnená elektronickou formou

5. Vyhlásenie výsledkov volieb

6. Rôzne

7. Záver

**K bodu 1**

Voľby do Správnej rady ÚSlL SAV, v. v. i., podľa Vzorového volebného poriadku organizovala Vedecká rada ÚSlL SAV, v. v. i. Schôdzu zahájil predseda VR Vladimír Barborík. V krátkosti predstavil inštitucionálnu formu Správnej rady, ktorá sa ako jeden z orgánov konštituuje na pôde ÚSlL SAV konštituuje v súvislosti s prechodom ústavu na inštitucionálnu formu v. v. i., a ozrejmil kompetencie Správnej rady. Má 5 členov, jej predsedníčkou je riaditeľka organizácie. Oprávnení volitelia budú voliť štyroch ďalších členov Správnej rady, ich funkčné obdobie je 5 rokov. Voliteľmi do Správnej rady sú zamestnanci ústavu, spĺňajúci kvalifikačné kritériá a kritérium výšky úväzku, čo je v tomto prípade 23 voliteľov. Uchádzači o post do Správnej rady predsedovi VR oznámili svoju kandidatúru do 10. januára 2022 – predložili prehlásenie o kandidatúre a formuláciu svojej predstavy o činnosti v Správnej rade. Kandidátmi na post členov Správnej rady sa stali: Martin Braxatoris, Erika Brtáňová, Dana Hučková a Radoslav Passia.

**K bodu 2**

Každý z kandidátov na členstvo v Správnej rade predstavil svoju koncepciu, založenú na písomných materiáloch, ktoré dostali volitelia vopred k dispozícii. Následne kandidáti odpovedali na otázky z pléna.

Martin Braxatoris ponúkol svoju znalosť základných legislatívnych rámcov a svoje skúsenosti z organizačnej oblasti nadobudnuté v orgánoch akademickej samosprávy v Akademickom senáte senát UK a FiF UK, ich predsedníctva a komisie.

Erika Brtáňová ponúkla skúsenosti, ktoré nadobudla pri vykonávaní funkcie zástupkyne riaditeľky, ako členka Edičnej rady SAV, VR ÚSlL SAV, Komisie SAV pre vedy o umení, estetiku a jazykovedu i z fakultných orgánov vysokej školy – Vedeckej rady a Akademického senátu. Chcela by rozvíjať medzinárodnú spoluprácu pracoviska, medziodborovú spoluprácu s ústavmi v rámci vied o umení s víziou poslinenia ich pozície v rámci SAV.

Dana Hučková svoju kandidatúru deklarovala ako vyjadrenie lojality voči inštitúcii, ktorá je jej pracoviskom od roku 1991, a záujmu o chod ústavu. Ako svoje úlohy vytýčila vytváranie prostredia pre výmenu vedeckých skúseností, odovzdávanie skúseností a vychovávanie novej vedeckej generácie, ktorá by umožnila prirodzený rozvoj disciplíny.

Radoslav Passia spomenul svoje skúsenosti a kompetencie v internom prostredí Ústavu, ktoré nadobudol vo funkcii zástupcu riaditeľky. V širšom kontexte akademického prostredia nadobudol skúsenosti pri pôsobení v Sneme SAV, takže dobre pozná vnútorné prostredie akadémie ako celku. Ako budúce úlohy Správnej rady, na ktorých by sa chcel podieľať, uviedol popri aktualizácii interných predpisov prípravu medzinárodnej akreditácie a organizáciu medzinárodného slovakistického sympózia v budúcom roku. Deklaroval tiež potrebu ukázať nezastupiteľnú úlohu pracoviska v slovakistickom výskume. Za dôležitú úlohu považuje prevod vlastníctva nehnuteľného majetku (budovy) na ÚSlL SAV a ÚSvL SAV. Správnu radu chápe ako aktívny orgán, ktorý by mal pôsobiť nielen dovnútra, ale aj mimo akademického prostredia.

**K bodu 3**

Predseda VR V. Barborík oboznámil voliteľov s pravidlami volieb podľa Vzorového volebného poriadku. Kandidát je zvolený, ak získa nadpolovičnú väčšinu hlasov zúčastnených oprávnených voliteľov.

Následne prebehla voľba mandátovej a volebnej komisie. Do mandátovej komisie bola zvolená Veronika Kubičková, do volebnej komisie bol zvolený Viliam Nádaskay. Viliam Nádaskay vysvetlil technické aspekty online hlasovania.

**K bodu 4**

Prebehla voľba kandidátov do Správnej rady ÚSlL SAV elektronickou formou prostredníctvom platformy Adoodle.

**K bodu 5**

Boli vyhlásené výsledky hlasovania.

Počet oprávnených voliteľov: 23

Počet prítomných voliteľov: 22

Výsledky hlasovania sú nasledovné:

Martin Braxatoris: 21 hlasov

Erika Brtáňová: 18 hlasov

Dana Hučková: 18 hlasov

Radoslav Passia: 20 hlasov

Martin Braxatoris, Erika Brtáňová, Dana Hučková a Radoslav Passia boli týmto zvolení do Správnej rady ÚSlL SAV, v. v. i.

Predseda VR V. Barborík zablahoželal zvoleným kandidátom.

Radoslav Passia zvolením do Správnej rady prestal byť členom VR ÚSlL SAV, v. v. i. V. Barborík mu poďakoval za jeho pôsobenie vo VR, ako aj za jeho podiel pri vypracúvaní inovovanej vedeckej koncepcie ÚSlL SAV, v. v. i. Avizoval doplňovacie voľby do Vedeckej rady.

**K bodu 6**

Riaditeľka ÚSlL SAV, v. v. i. Ivana Taranenková oznámila, že celoústavná schôdza sa uskutoční 7. 2. 2022. Informovala o vypracúvaní výkazov práce a upozornila, že vykazovať je možné len fyzicky existujúce položky. Informovala, že tento rok bolo vydaných 5 monografií pracovníkov Ústavu. Vypracovanú Výročnú správu dostanú vedeckí pracovníci na kontrolu. Zodpovední riešitelia grantov VEGA sú do konca mesiaca povinní podať finančnú správu, v prípade končiaceho grantu záverečnú správu.

I. Taranenková oznámila, že pracovisko vzhľadom na pandemickú situáciu pokračuje v režime OTP a informovala o nových vyhláškach. Upozornila, aký je charakter režimu home Office. Oddelenia budú v tejto situácii zasadať online.

**K bodu 6**

Predseda VR V. Barborík poďakoval prítomným za účasť a schôdzu uzavrel.

Prítomní členovia Vedeckej rady Ústavu slovenskej literatúry SAV:

Doc. PhDr. Vladimír Barborík, CSc., predseda VR ÚSlL SAV, v. v. i.

Mgr. Tomáš Horváth, PhD.

Zapísal: Mgr. Tomáš Horváth, PhD.

Overili:

Veronika Kubičková

Mgr. Viliam Nádaskay, PhD.